真耶穌教會

[ 粵語白話文 ] [ 廣東話拼音 ]

真耶穌教會係基督教五旬節教派之一，由中國人張靈生同魏保羅喺1917年創辦，20世紀初喺中國北京出現。呢個教會嘅目標係更正各教派對《聖經》嘅錯誤解釋，並且將拯救萬民嘅真福音傳遍世界，以便迎耶穌再嚟。而家主要分佈喺廣東、香港、臺灣、新加坡、日本、韓國同中國各地。真耶穌教會包括二十世紀初由、美國傳入嘅安息日會、信心會、神召會等教派嘅某些教義。佢哋亦強調相信獨一真神，反對三位一體教義；靠趕鬼禱告醫病，唔需要睇醫生同食藥。禮拜嘅時候，要求信徒跪低同聲祈禱，或者唱靈歌、跳靈舞。

十大信條 
 信耶穌：信耶穌乃係道成肉身，為咗拯救罪人代死喺十字架上，第三日復活、升天；佢係人類唯一嘅救主，天地嘅主宰，獨一嘅真神。 
 信聖經：信新約聖經同埋舊約聖經係神所默示嘅，為證明真道係唯一嘅根據，同埋信徒喺生活嘅準則。 
 信浸禮：信水浸係赦罪重生嘅典禮，必須由已經受水靈二浸嘅人，奉主耶穌嘅聖名，喺活水中幫受浸嘅人予以低下頭嘅全身浸禮。 
 信聖靈：信受聖靈係得天國基業嘅憑據，並以講靈言為受聖靈嘅明證。 
 信聖餐禮：信聖餐係為咗紀念主嘅死，同時領主肉、主血，與主聯合，能夠得永生，喺末日復活之典禮。要時常舉行，但一定要用無酵餅同葡萄汁舉辦嘅。 
 信安息日：信安息日係神賜福嘅日仔。但要喺恩典之下紀念創造同救贖嘅恩，並盼望來世永遠安息而遵守。 
 信得救：信得救係本乎恩，亦因著信。但必須依靠聖靈追求聖潔、實踐經訓，敬神愛人。 
 信審判：信主耶穌必定會喺世界末日，從天降臨，審判萬民；義人得永生，惡人受永刑。 
 信教會：信本會係耶穌基督藉晚雨聖靈所設立嘅，為咗復興使徒時代嘅真教會。 
 信洗腳禮：信洗腳禮係與主有分，同教訓相愛、聖潔、謙卑、服事、饒恕之典禮。對每一個受浸者，要奉主耶穌嘅聖名給予洗腳一次，至於彼此洗腳，必要時亦可行。

五大基本教義 
五大基本教義為：洗禮、洗腳禮、聖餐禮、安息日同聖靈。
 洗禮。認為洗禮除咗象徵與耶穌同死、同葬、同復活等意義之外，亦含有赦罪、重生、成聖同得救嘅實質功效。由於教會提倡「一神觀」，所以只奉耶穌嘅名為信徒施洗。喺受洗嘅時候，主張信徒以面朝下嘅低頭方式全身浸入水中。
 洗腳禮。聖職人員要奉主耶穌嘅名為信徒行一次洗腳禮。主張洗腳禮係對主嘅愛同謙卑服事嘅表現，從而「與主有分」。
 聖餐禮。每年舉行嘅次數不限。
 安息日。認為喺星期六，所崇拜喺呢一日舉行。安息日係神喺萬物造成之時設立嘅。
 聖靈。主張真正嘅教會必須得著聖靈嘅浸。教會認為神所應許嘅聖靈分兩次賜下：第一次喺使徒時代嘅聖靈稱為「秋雨」；第二次就喺末世主再臨前賜下，稱為「春雨」。唯有切望受聖靈嘅人先至有神嘅生命。受咗聖靈嘅信徒禱告時，會講方言同埋震動身體。

真耶穌教會簡介影片
真耶穌教會國際聯合總會
真耶穌教會台灣總會
真耶穌教會臉書官網
真耶穌教會喜信網路家庭
香港嘅真耶穌教會
真耶穌教會歷史史跡考

基督新教